**Traiectorii**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în mine mai port câteva urme şi

deseori mă cert cu Dumnezeu

pentru toate răutăţile lumii

nu pentru că ar fi vinovat

duelul acesta se duce

de peste două mii de ani

supremaţia vorbelor schimbă traiectorii

ochiul bolnav al nopţii clipeşte des

pentru nevoia de a fi ceea ce sunt

mă pedepsesc marile întrebări

la care

nici Dumnezeu nu a răspuns

trupul meu reîntors în ceea ce am fost

caută răspunsuri...